**Ministru kabineta noteikumu projekta „Valsts aģentūras „Valsts tehniskās uzraudzības aģentūra” sniegto publisko maksas pakalpojumu cenrādis” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma par budžetu un finanšu vadību 5.panta devītā daļa. |
| 2. | Pašreizējā situācija un problēmas | Patlaban valsts aģentūras „Valsts tehniskās uzraudzības aģentūra” (turpmāk –VTUA) sniegto publisko maksas pakalpojumu cenrādi nosaka Ministru kabineta 2010.gada 24.augusta noteikumi Nr.798 „Valsts aģentūras „Valsts tehniskās uzraudzības aģentūras” sniegto publisko maksas pakalpojumu cenrādis” (turpmāk – MK noteikumi Nr.798).  Grozījumi noteikumos par VTUA publisko maksas pakalpojumu cenrādi izdarāmi, pamatojoties uz Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.1., 18.2. un 18.3. apakšpunktā noteiktajiem gadījumiem. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Šajā gadījumā netiek izdarīti grozījumi spēkā esošajos MK noteikumos Nr.798, bet tiek sagatavots jauns noteikumu projekts saskaņā ar 2009.gada 3.februāra MK noteikumu Nr.108 „Normatīvo aktu projektu sagatavošanas noteikumi” 140.punktu.  Ministru kabineta noteikumu projekts „Valsts aģentūras „Valsts tehniskās uzraudzības aģentūras” sniegto publisko maksas pakalpojumu cenrādis” (turpmāk – projekts) papildina šobrīd spēkā esošos pakalpojumus ar jauniem pakalpojumiem.  1. Traktortehnikas motora jaudas mērījumi.  2.Traktortehnikas motoru izmešu mērījumi un dīzeļdegvielas sūkņa regulēšana.  3. Dīzeļmotora sprauslu pārbaude un regulēšana.  4. Dūmgāzu mērījumu iekārtas vai dīzeļmotora sprauslu regulēšanas stenda iznomāšana.  5. Augu aizsardzības līdzekļu lietošanas iekārtu kontrole.  6. Traktortehnikas vadītāju mācību instruktoru apmācība.  7. Traktortehnikas tirdzniecības vietas apliecība, tās noformēšana.  8. Viena veida traktortehnikas nodrošinājums attiecīgās kategorijas praktiskās vadīšanas eksāmenā.  9. Traktortehnikas vai tās piekabes izvēles numura zīme.  Katram pakalpojumam ir veikts vienas vienības izcenojuma aprēķins saskaņā ar Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām.  Pakalpojumu cena ir palielinājusies tikai tajās pozīcijās, kur pieaugušas stingrās uzskaites materiālu iegādes un uzturēšanas izmaksas.   |  |  |  |  | | --- | --- | --- | --- | | Nr. | Pakalpojuma veids | Cena šobrīd bez PVN | Aprēķinātā cena bez PVN | | 1. | Traktortehnikas vai tās piekabes valsts reģistrācijas numura zīme | 4,13 | 6,86 | | 2. | Papildu resursu un datu apstrāde (hologrammas izgatavošana un veidlapas noformēšana) | 3,31 | 4,55 | | 3. | Valsts reģistrācijas numura zīmes izvēle no saraksta | 10,00 | 16,36 | | 4. | Valsts tehniskās apskates, tehniskās kontroles uzlīme vai talons | 0,65 | 1,22 | | 5. | Identifikācijas numura iekalšana, ievadīšana informatīvajā sistēmā | 4,13 | 6,23 |   Pakalpojums „Traktortehnikas tirdzniecības vietu apsekošana” nav iekļauts jauno noteikumu projektā sakarā ar izmaiņām Ministru kabineta 2007.gada 18.decembra noteikumos Nr.897 „Noteikumi par traktortehnikas, tās piekabju un numurēto agregātu tirdzniecības vietas reģistrācijas kārtību un tirdzniecības prasībām, kā arī tirdzniecības valsts reģistrācijas numura zīmju izmantošanas kārtību”, kas atceļ prasību VTUA nodrošināt traktortehnikas tirdzniecības vietas apsekošanu. Jaunajā noteikumu projektā nav iekļauts spēkā esošā cenrāža 43.punkts „Papildus materiālie resursi, kas saistīti ar izziņas par traktoru un piekabi apstrādi un izsniegšanu no informatīvās sistēmas valsts un pašvaldību iestādēm, kā arī citām institūcijām, kas īsteno pārvaldes uzdevumus”, jo saistošās uzturēšanas un materiālu iegādes izmaksas, kas veidojas, nodrošinot informāciju izziņas veidā no traktortehnikas, tās piekabju un vadītāju informatīvās sistēmas (turpmāk – IS), plānots segt no ieņēmumiem, kas tiks iegūti no jaunajiem noteikumu projektā iekļautajiem maksas pakalpojumiem.  Lai nodrošinātu ar lauksaimniecības nozari saistītā kultūrvēsturiskā mantojuma lielāku pieejamību iedzīvotājiem, samazinātas muzeja gida pakalpojuma, lekcijas vai konsultācijas (spēkā esošajā cenrādī muzeja pakalpojuma veids norādīts kā lekcija vai konsultācija) izmaksas – no Ls 12,20 uz Ls 6,00.  Saskaņā ar projekta pielikumā norādīto numerāciju pakalpojumi (1, 2, 3, 4, 5, 10, 11, 12, 13, 14, 15, 16, 18, 19, 20, 21, 25, 26, 27, 29, 30, 31, 32, 36, 37, 38, 39, 40, 41, 42, 43, 44, 45) nodrošina valsts pārvaldes funkciju – valsts tehnisko uzraudzību lauksaimniecībā, tādēļ pievienotās vērtības nodoklis nav piemērojams. |
| 5. | Projekta izstrādē iesaistītās institūcijas | Zemkopības ministrija un VTUA. |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | VTUA klienti –70 tūkst. personu, muzeju apmeklētāji– 6 tūkst. personu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme |  |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012. gads** | | Turpmākie trīs gadi (tūkst. latu) | | |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 804.50 | 0 | 26.91 | 26.91 | 26.91 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 804.50 | 0 | 26.91 | 26.91 | 26.91 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 989.46 | 0 | 26.91 | 26.91 | 26.91 |
| 2.1. valsts pamatbudžets | 989.46 | 0 | 26.91 | 26.91 | 26.91 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | -184.96 | 0 | 0 | 0 | 0 |
| 3.1. valsts pamatbudžets | -184.96 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |  |  |  |  |
| 6.1. detalizēts ieņēmumu aprēķins | 804.50 | 0 | 26.91 | 26.91 | 26.91 |
| 6.1.1. Ieņēmumi par lauksaimniecības tehniskās uzraudzības ietvaros sniegtajiem pakalpojumiem (80 pakalpojumi, aptuveni 70 tūkstošiem klientu) | 800 | 0 | 27.15 | 27.15 | 27.15 |
| 6.1.2. Ieņēmumi par kultūrvēsturiskā mantojuma (muzeju) sniegtajiem pakalpojumiem (26 pakalpojums, aptuveni 6 tūkstošiem klientu) | 4.5 | 0 | -0.24 | -0.24 | -0.24 |
| 6.2. detalizēts izdevumu aprēķins | 989.46 | 0 | 26.91 | 26.91 | 26.91 |
| 6.2.1. EKK 1000 Atlīdzība | 586.87 |  | 0.28 | 0.28 | 0.28 |
| 6.2.2. EKK 1100 Atalgojums | 472.94 |  | 0 | 0 | 0 |
| 6.2.3. EKK 2000 Preces un pakalpojumi | 370.95 |  | 26.63 | 26.63 | 26.63 |
| 6.2.4. EKK 5000 Pamatpakalpojuma veidošana | 31.64 |  | 0 | 0 | 0 |
| 7. Cita informācija | Nepieciešamība veidot noteikumu projektu radusies tādēļ, ka ir izdarīti grozījumi normatīvajos aktos, kas ietekmē VTUA sniedzamo pakalpojumu klāstu, piemēram, sakarā ar izmaiņām normatīvajā aktā nav nepieciešama traktortehnikas tirdzniecības vietas apsekošana un ar to saistīto dokumentu noformēšana. Sakarā ar izmaiņām ārējos normatīvajos aktos lauksaimniecības nozarē, īstenojot Zemkopības ministrijas un tās padotības iestāžu projektu *„Zemkopības ministrijas un tās padotības iestāžu uz klientu orientētas pakalpojumu sistēmas un vienotas informatīvās telpas izveide”*, ir uzsākta divu VTUA publisko pakalpojumu elektronizēšana (Izziņa par traktoru un piekabi no traktortehnikas, tās piekabju un vadītāju informatīvās sistēmas un traktortehnikas vai piekabes atsavināšanas lieguma atzīmes uzlikšana vai noņemšana IS). Elektroniskā veidā iepriekš minētos pakalpojumus plānots ieviest 2013.gadā. Lai nodrošinātu elektronisko pakalpojumu ieviešanu, nepieciešams pārdomāt un izanalizēt pašu ieņēmumu no sniegtajiem pakalpojumiem reālās iekasēšanas iespējas, lai segtu tiešās un netiešās izmaksas saistībā ar iepriekš minēto pakalpojumu ieviešanas procesu.  No 105 VTUA pakalpojumiem cena ir palielinājusies tikai 5 pakalpojumiem, jo ir pieaugušas stingrās uzskaites materiālu iegādes izmaksas, bet pārējiem pakalpojumiem cena saglabāta esošajā līmenī. Vienam pakalpojumam (muzeja gida pakalpojumi, lekcijas vai konsultācijas) cena samazināta par 51%.  Tā kā lauksaimniecības tehniskās uzraudzības pamatbudžetu veido tikai ieņēmumi no sniegtajiem maksas pakalpojumiem, tika izanalizēts arī plānoto maksas pakalpojumu skaits kalendārajā gadā. Tika izanalizēts viena sniegtā maksas pakalpojuma veida vienas vienības izcenojuma aprēķins, salīdzinot plānoto un reālo pakalpojuma vienību skaitu gadā. Saistībā ar VTUA īstenoto EEZ FI/NO FI projektu „Uzraudzības pasākumi gaisa piesārņojuma samazināšanai no traktortehnikas motoru radītajām izplūdes gāzēm Latvijā” tika iegādātas attiecīgās iekārtas un aprīkojums, tāpēc VTUA noteikumu projektā ir iekļāvusi jaunus pakalpojumus. Tos piedāvājot pēc traktortehnikas lietotāju vēlmes, būs iespēja veikt pasākumus gaisa piesārņojuma samazināšanai no traktortehnikas motoru radītajām izplūdes gāzēm.  Anotācijas pielikumā pievienots jauno maksas pakalpojumu izcenojumu aprēķins. Tā kā tiks sniegti 16 jauni pakalpojumi, tiek plānots ieņēmumu un attiecīgi izdevumu pieaugums, sākot no 2013.gada, un tas tiks izlietots iestādes darbības nodrošināšanai nepieciešamo preču un pakalpojumu iegādei 26.63 tūkst. latu un 0.28 tūkst. latu atlīdzībai. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts ir saistīts ar likumu „Grozījumi likumā „Par pievienotās vērtības nodokli”” (publicēts 2012.gada 6.jūnija izdevumā „Latvijas Vēstnesis” Nr.88), kurš stājas spēkā 2012. gada 1.jūlijā un ar kuru tiek samazināta pievienotās vērtības nodokļa likme par vienu procentu, t.i., no 22 uz 21%. Tāpēc projekta pielikumā pievienotās vērtības nodokļa likme ir aprēķināta 21% apmērā.  Ar projekta spēkā stāšanās brīdi ir nepieciešams atzīt par spēku zaudējušiem Ministru kabineta 2010.gada 24.augusta noteikumus Nr.798 „Noteikumi par valsts aģentūras „Valsts tehniskās uzraudzības aģentūra” sniegto publisko maksas pakalpojumu cenrādi”.  Iepriekšminētie noteikumi spēku zaudēs 2012.gada 1.augustā. |
| 2. | Cita informācija | Nav attiecināma. |

V sadaļa – projekts šo jomu neskar.

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Projekts ievietots Zemkopības ministrijas tīmekļa vietnē www.zm.gov.lv |
| 2. | Sabiedrības līdzdalība projekta izstrādē | Projekts 2012.gada 12.aprīlī nosūtīts izvērtēšanai biedrībai „Zemnieku Saeima”, Lauksaimniecības organizāciju sadarbības padomei, Latvijas Lauksaimniecības kooperatīvu asociācijai un biedrībai „Lauksaimniecības tehnikas ražotāju un tirgotāju asociācija”. |
| 3. | Sabiedrības līdzdalības rezultāti | Sabiedriskās organizācijas neiebilst pret noteikumu projektu. Biedrība „Zemnieku Saeima” izteica iebildumus, kas ir ņemti vērā. |
| 4. | Saeimas un ekspertu līdzdalība | Konsultācijas ar Saeimas komisiju vai apakškomisiju deputātiem, ekspertiem nav notikušas. |
| 5. | Cita informācija | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | VTUA |
| Projekta izpildes ietekme uz pārvaldes funkcijām | Projekts šo jomu neskar. |
| Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| Cita informācija | Nav. |

Zemkopības ministre L.Straujuma

2012.07.11. 8:25

G.Melkins

67027207, Gints.Melkins@zm.gov.lv